Metabolički put
U biohemiji, metabolički put je povezani niz hemijskih reakcija koji se javljaju u ćelijama. Reaktant, proizvodi i međuprodukte enzimske reakcije poznati su kao metaboliti, koji se modificiraju nizom kataliziranih hemijskih reakcija d pomoću enzima. U većini slučajeva metaboličkog puta, proizvod jednog enzima djeluje kao supstrat za sljedeći. Međutim, nusproizvodi se smatraju otpadom i uklanjaju se iz ćelije. Ovi enzimi često trebaju hranjive minerale, vitamine i druge kofaktore da bi funkcionisali. Različiti metabolički putovi funkcioniraju na osnovu položaja unutar eukariotske ćelija i značaja puta u njenom datom odjeljku. Naprimjer, lanac transporta elektrona i oksidativna fosforilacija odvijaju se u membrani mitohondrija. Suprotno tome, glikoliza, put pentozo-fosfata i biosinteze masnih kiselina odvijaju se u citosolu ćelije. Postoje dvije vrste metaboličkih puteva koje karakterizira njihova sposobnost da sintetiziraju molekule uz upotrebu energije (anabolički put) ili da razlažu složene molekule oslobađajući energiju u tom procesu (katabolički put). Dva puta se nadopunjuju u tome što energiju oslobođenu od jednog troši drugi. Proces razgradnje kataboličkog puta daje energiju potrebnu za provođenje biosinteze anaboličkog puta. Pored dva različita metabolička puta je i amfibolički put koji može biti katabolički ili anabolički. o potrebi ili dostupnosti energije. Putevi su potrebni za održavanje homeostaze unutar organizama, a fluks metabolita u putu regulira se ovisno o potrebama ćelije i dostupnosti podloga. Krajnji produkt puta može se odmah upotrijebiti, pokrenuti drugi metabolički put ili se skladištiti za kasniju upotrebu. Metabolizam ćelije sastoji se od složenih mreža međusobno povezanih puteva koji omogućavaju sintezu i razgradnju molekula (anabolizam i katabolizam).